Onsdagsvenninnen

Onsdagsvenninnen (originaltittel: ) er en svensk filmkomedie fra 1946 i regi av danske Alice O'Fredericks og svenske Sture Lagerwall. Filmen er basert på Paul Sarauws skuespill Peter den store, fra 1930.

 Handling 
Karin Larsson og Douglas Hallencreutz har et noe eiendommelig forhold. De møtes hver onsdag i Douglas' fine leilighet på Strandvägen. Karin er hans «onsdagsvenninne». Ellers lever de helt atskilte liv, også sosialt.

Douglas er direktør, går på veddeløp og omgås sine venner. Han lever et luksusliv helt forskjellig fra Karins. Hun blir trett av dette og bryter den felles koden om å bare møtes om onsdagene.

 Om filmen 
Manuset ble skrevet av danske Paul Sarauw og østerrikskfødte Adolf Schütz. Som litterært forelegg hadde de Sarauws skuespill, Peter den store, som ble uroppført på Det Ny Teater i København 1. november 1930. I 1943 ble en dansk versjon av skuespillet filmet under tittelen Hans Onsdags-Veninde, også regissert av O'Fredericks.Hans Onsdags-Veninde i DFIs filmdatabase

Filmen ble spilt inn desember 1945-januar 1946 i Centrumateljéerna i Stockholm.

 I rollene (kun krediterte) 
 Erik «Bullen» Berglund - Larsson, fhv. sjøkaptein
 Sonja Wigert - Karin Larsson, Larssons datter
 Gerda Lundequist - Mathilde Hallencreutz, generalkonsulinne
 Sture Lagerwall - Douglas Hallencreutz, direktør, hennes sønnesønn
 Elof Ahrle - Baltzar Quensel
 Ib Schønberg - Möller, tjener
 Ingrid Envall - Nanna
 Julia Cæsar - Pensjonat-vertinne
 Fritiof Billquist - Andersson, frisør
 Carl Hagman - En herre
 Åke Engfeldt
 Signe Lundberg-Settergren - Generalkonsulinnens jomfru
 Eric Gustafson
 Torsten Winge
 Mona Geijer-Falkner
 Gösta Åkerblom - En mann blant publikum

 Referanser 

 Eksterne lenker 


Kategori:Filmer fra 1946
Kategori:Svenske filmkomedier
Kategori:Filmer basert på skuespill
Kategori:Sort-hvitt-filmer
Kategori:Svenskspråklige filmer